**RÁMCOVÁ ZMLUVA O SPOLUPRÁCI**

uzatvorená podľa ustanovenia § 536 zákona č. 513/1991 Zb. Obchodný zákonník v platnom znení, v nadväznosti na ustanovenie § 269 ods. 2 zákona č. 513/1991 Zb. Obchodný zákonník v platnom znení ( ďalej len „ Obchodný zákonník “ ) a v súlade so zákonom č. 79/2015 Z. z. o odpadoch a o zmene a doplnení niektorých zákonov v platnom znení ( ďalej len „ Zákon o odpadoch )

**Článok I.**

Zmluvné strany

Objednávateľ: **Obec Šarovce**

 **935 52 Šarovce č. 128**

 **zastúpená: PaedDr. Katarina Tabačeková – starostka obce**

Poskytovateľ: **Obec Tekovské Lužany**

 **SNP č. 43, 935 41 Tekovské Lužany**

 **zastúpená: Ing. Marián Kotora – starosta obce**

**Článok II.**

Účel zmluvy

1. Účelom zmluvy je zabezpečenie verejnoprospešných služieb v duchu utvárania a chránenia zdravých podmienok a zdravého spôsobu života obyvateľov obce, chránenia a zveľaďovania životného prostredia obce v súvislosti so zabezpečením nakladania s drobným stavebným odpadom, ktorý vznikol na území obce Šarovce, a za ktorý obec zodpovedá v zmysle ustanovenia § 81 ods. 1 zákona o odpadoch a so zabezpečením zavedenia množstevného zberu drobného stavebného odpadu v obci v zmysle ustanovenia § 81 ods. 20 Zákona o odpadoch.

**Článok III.**

Predmet zmluvy

1. Predmetom tejto zmluvy je vykonávanie nasledujúcich činností:
* uskladnenie drobného stavebného odpadu
* likvidácia drobného stavebného odpadu.
1. Obsah činnosti si zmluvné strany dohodnú na základe jednotlivých zákaziek / objednávok.
2. Zmluvné strany sa dohodli, že forma zákazky / objednávky bude realizovaná prostredníctvom občanov obce Šarovce, prípadne samotnou obcou.
3. Miesto uskladnenia drobného stavebného odpadu - ........................................................

**Článok IV.**

Spôsob platenia

1. Platba prislúchajúca podľa jednotlivých zákaziek / objednávok bude poskytovateľom riadne fakturovaná po ukončení konkrétnej činnosti.
2. Pri platbe v hotovosti za konkrétnu činnosť, bude zo strany poskytovateľa vystavený pokladničný doklad.
3. Cena za drobný stavebný odpad - .....................................................................................

**Článok V.**

Čas trvania zmluvy

1. Táto zmluva sa uzatvára na dobu určitú, a to na 4 roky od účinnosti tejto zmluvy.
2. Táto zmluva nadobúda platnosť dňom podpisu zmluvy oboma zmluvnými stranami a účinnosť dňom nasledujúcim po jej zverejnení na webovom sídle objednávateľa podľa ustanovenia § 47a ods. 1 zákona č. 40/1964 Zb. Občiansky zákonník v platnom znení ak táto zmluva neustanovuje inak.
3. Zmluvné strany sú oprávnené od zmluvy odstúpiť len v prípadoch uvedených v Obchodnom zákonníku ako právnom predpise vzťahujúcom sa na túto zmluvu.
4. Zmluvné strany sa dohodli, že ak k zániku tejto zmluvy dôjde uplynutím času, na ktorý bola určená a poskytovateľ počas trvania tejto zmluvy neporuší povinnosti z nej vyplývajúce podstatným spôsobom, zmluvné strany uzatvoria ďalšia rámcovú zmluvu s rovnakým obsahom aký má táto, a to najneskôr do 30 dní odo dňa zániku tejto zmluvy.

**Článok VI.**

Ostatné ustanovenia

1. Poskytovateľ sa zaväzuje, že objednaná činnosť bude na základe zákazky / objednávky vykonaná včas v dohodnutom termíne.

**Článok VII.**

Záverečné ustanovenia

1. Táto zmluva je vyhotovená v 2 rovnopisoch, pričom každá zmluvná strana obdrží po jednom rovnopise.
2. Na práva a povinnosti zmluvných strán v tejto zmluve neupravených sa vzťahujú ustanovenia Obchodného zákonníka, ako aj ostatných všeobecne záväzných právnych predpisov platných a účinných na území Slovenskej republiky.
3. Zmeny a doplnenia formou dodatkov môžu byť vykonané len so súhlasom oboch zmluvných strán a musia mať písomnú formu.
4. Táto zmluva bola schválená obecným zastupiteľstvom dňa ........................., uznesením č. .............................., ktoré tvorí neoddeliteľnú časť tejto zmluvy ako príloha č. 1.
5. Zmluvné strany prehlasujú, že si túto zmluvu pred podpisom riadne prečítali, jej obsahu porozumeli a s jej obsahom v celom rozsahu súhlasia.
6. Zmluvné strany prehlasujú, že táto zmluva nebola uzatvorená v tiesni alebo za nevýhodných podmienok, čo potvrdzujú svojim podpisom na tejto zmluve.

V Tekovských Lužanoch, dňa V Šarovciach, dňa

---------------------------------------------- ------------------------------------------

Ing. Marián Kotora PaedDr. Katarina Tabačeková

 starosta obce starostka obce